pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการข้าวชี้แจง ข้อวิจารณ์กรณีรัฐบาลเตรียมใช้นโยบาย ปรับโครงสร้างการผลิตเกษตรกรรม
วันศุกร์ที่ 17 สิงหาคม 2561
กรมการข้าวชี้แจง ข้อวิจารณ์กรณีรัฐบาลเตรียมใช้นโยบาย ปรับโครงสร้างการผลิตเกษตรกรรม
อธิบดีกรมการข้าวชี้แจงข้อวิจารณ์กรณีรัฐบาลเตรียมใช้นโยบาย ปรับโครงสร้างการผลิตเกษตรกรรม
นายอนันต์ สุวรรณรัตน์ อธิบดีกรมการข้าว กระทรวงเกษตรและสหกรณ์ ชี้แจงประเด็นที่นายพายัพ ปั้นเกตุ กล่าววิจารณ์ถึงกรณีรัฐบาลเตรียมใช้นโยบายปรับโครงสร้างการผลิตเกษตรกรรม 23,300 ล้านบาท โดยให้ชาวนาลดพื้นที่ปลูกข้าวนาปรัง จํานวน 3 ล้านไร่ และไปปลูกพืชระยะสั้นหรือทําเกษตรอย่างอื่นแทน และกล่าวหารัฐบาลไร้ความสามารถในการส่งออกข้าวที่ชาวนาผลิตได้ภายในประเทศ ซึ่งนโยบายดังกล่าว เป็นการซ้ําเติมชาวนามากเกินไป เนื่องจากปัจจุบันชาวนาสามารถขายข้าวได้ราคาตันละ 5,000 - 7,000 บาท ถือว่าต่ํามากแทบไม่เหลือกําไร รวมทั้งการลดปริมาณเพาะปลูกก็จะยิ่งทําให้ชาวนามีรายได้ลดลงไปอีก การปลูกพืชระยะสั้น แม้จะใช้น้ําน้อย แต่ตลาดอ่อนไหวง่าย มีราคาต่ํา ตลอดจนรัฐบาลไม่มีหลักประกันราคา ขณะเดียวกันยังมีแนวความคิดเก็บค่าน้ําเพื่อการเกษตร จึงเสมือนยิ่งเป็นการซ้ําเติมชาวนา และเสนอแนะให้รัฐบาลเร่งส่งออกข้าว โดยขอความร่วมมือจากตลาดนําเข้าเดิมในแถบแอฟริกา จีน ฟิลิปปินส์ อินโดนีเชีย และประเทศอื่น เพื่อให้กลับมารับซื้อข้าวจากไทย ซึ่งมีคุณภาพดีกว่าประเทศคู่แข่ง
กรมการข้าวขอชี้แจง ดังนี้
รัฐบาลปัจจุบันโดยกระทรวงเกษตรและสหกรณ์ กระทรวงพาณิชย์ กระทรวงการคลัง และกระทรวงมหาดไทย ร่วมกันจัดทําแผนการผลิตและการตลาดข้าวครบวงจร โดยใช้หลักการตลาดนําการผลิต ต้องทําการผลิตข้าวให้ตรงกับความต้องการของตลาด ทําการปรับโครงสร้างการผลิตข้าว และสร้างความเป็นธรรมในการขายข้าวให้แก่ชาวนา โดยมีเป้าหมายที่จะให้อุปทานข้าวสมดุลกับอุปสงค์ ทําให้ราคาข้าวมีเสถียรภาพ ไม่อ่อนตัวลง ต้นทุนการผลิตข้าวต่ําลง ทําให้ชาวนาขายข้าวได้ในราคาที่สูง มีรายได้เพิ่มมากขึ้น ซึ่งในปี 2561 ชาวนาขายข้าวเปลือกเจ้าได้ตันละ 7,691 – 8,162 บาท และข้าวเปลือกหอมมะลิสามารถขายได้สูงถึงตันละ 15,078 – 17,076 บาท
อย่างไรก็ตามการเพาะปลูกข้าวมีแนวโน้มที่จะเพิ่มมากขึ้น อาจทําให้ข้าวราคาตกต่ํา โดยเฉพาะการปลูกข้าวนาปรัง มีการใช้ทรัพยากรน้ํามาก มีการปลูกอย่างต่อเนื่อง ไม่มีการพักดิน ทําให้สูญเสียความสมดุลของระบบนิเวศน์ รวมทั้งมีการปลูกข้าวในพื้นที่ไม่เหมาะสม ทําให้การปลูกข้าวได้ผลผลิตต่ํา ต้นทุนการผลิตสูง ไม่คุ้มค่ากับการลงทุน รัฐบาลจึงมีนโยบายที่จะลดพื้นที่การปลูกข้าวนาปรัง โดยให้ชาวนาหันไปปลูกพืชอื่นทดแทน อายุสั้น ประหยัดน้ํา และมีตลาดรองรับ เช่น ข้าวโพดเลี้ยงสัตว์ ถั่วเขียว พืชผัก เป็นต้น พร้อมทั้งมีมาตรการการบริหารจัดการน้ํา การถ่ายทอดเทคโนโลยีการผลิต การสนับสนุนปัจจัยการผลิต และการเชื่อมโยงการตลาดให้แก่ชาวนา ซึ่งจะทําให้ชาวนามีรายได้มากกว่าการปลูกข้าว มีคุณภาพชีวิตที่ดีขึ้น ซึ่งการปลูกข้าวโพดเลี้ยงสัตว์มีรายได้มากกว่าการปลูกข้าวนาปรังไร่ละ 1,187.20 บาท (ข้าวโพดเลี้ยงสัตว์ให้ผลตอบแทนไร่ละ 1,450 บาท และข้าวนาปรังให้ผลตอบแทนไร่ละ 306.29 บาท)
---------------------------
รัฐบาลไทย-ข่าวทำเนียบรัฐบาล-ที่ประชุม คกก. ส่งเสริมวิสาหกิจเพื่อสังคม เห็นชอบร่างข้อบังคับคณะกรรมการส่งเสริมวิสาหกิจเพื่อสังคมว่าด้วย การเงิน การพัสดุ และการบัญชี พ.ศ. ....
วันจันทร์ที่ 13 มกราคม 2563
ที่ประชุม คกก. ส่งเสริมวิสาหกิจเพื่อสังคม เห็นชอบร่างข้อบังคับคณะกรรมการส่งเสริมวิสาหกิจเพื่อสังคมว่าด้วย การเงิน การพัสดุ และการบัญชี พ.ศ. ....
ที่ประชุม คกก. ส่งเสริมวิสาหกิจเพื่อสังคม เห็นชอบร่างข้อบังคับคณะกรรมการส่งเสริมวิสาหกิจเพื่อสังคมว่าด้วย การเงิน การพัสดุ และการบัญชี พ.ศ. ....
วันนี้ (13 ม.ค.63) เวลา 15.30 น. ณ ห้องประชุม 301 ตึกบัญชาการ 1 ทําเนียบรัฐบาล นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุมคณะกรรมการส่งเสริมวิสาหกิจเพื่อสังคม ครั้งที่ 1/2563 ร่วมกับหน่วยงานที่เกี่ยวข้อง
ที่ประชุมเห็นชอบร่างข้อบังคับคณะกรรมการส่งเสริมวิสาหกิจเพื่อสังคมว่าด้วย การเงิน การพัสดุ และการบัญชี พ.ศ. .... (มาตรา 19 (10)(ก)) โดยร่างข้อบังคับฯ มีสาระสําตัญเป็นการกําหนดหลักเกณฑ์และวิธีปฏิบัติเกี่ยวกับการรับเงิน จ่ายเงิน และการเก็บรักษาเงินของสํานักงานส่งเสริมวิสาหกิจเพื่อสังคม ที่มีความเหมาะสม และสามารถตรวจสอบได้ รวมถึงกําหนดเรื่องการพัสดุให้เป็นไปตามกฎหมายว่าด้วยการจัดซื้อจัดจ้างและการบริหารพัสดุภาครัฐและระเบียบที่เกี่ยวข้อง และการจัดทําบัญชีกําหนดให้เป็นไปตามหลักการและนโยบายผังบัญชีมาตรฐานและมาตรฐานรายงานการเงินสําหรับหน่วยงานภาครัฐตามที่กระทรวงการคลังประกาศกําหนด
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช. มนัญญา ชวนร่วมงาน
วันเสาร์ที่ 8 สิงหาคม 2563
รมช. มนัญญา ชวนร่วมงาน
รมช. มนัญญา ชวนร่วมงาน "เบสท์ฟู้ดไทยคานิวัล อุทัยธานี" ชูของดีเมืองอุทัยธานี สืบสานอาหารท้องถิ่น สร้างรายได้สู่ชุมชน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยถึงการจัดงาน “เบสท์ฟู้ดไทยคานิวัล อุทัยธานี” (Best Food Thai Carnival Uthaithani) ระหว่างวันที่ 7- 9 สิงหาคม 2563 ซึ่งจะจัดพิธีเปิดงานอย่างเป็นทางการในวันที่ 8 สิงหาคม 2563 นี้ ณ ลานสะแกกรัง อําเภอเมือง จังหวัดอุทัยธานี ว่างานดังกล่าวจัดขึ้นเพื่อเป็นการรักษาสืบสานอาหารพื้นเมืองที่มีเอกลักษณ์ เป็นภูมิปัญญาของไทย รวมถึงสนับสนุนการใช้วัตถุดิบทางการเกษตรที่ขึ้นชื่อของจังหวัดอุทัยธานี เช่น ส้มโอพันธุ์ขาวแตงกวา ปลาแรด รวมถึงพืชสมุนไพร และผักสวนครัวที่มีหลากหลายชนิด นํามาสร้างสรรค์เมนูอาหารใหม่ๆ เพื่อเป็นเมนูในการประกอบอาหารรับประทานในครัวเรือน และยังสามารถเป็นเมนูเพื่อสุขภาพจําหน่ายสร้างรายให้ได้แก่คนในชุมชนชาวอุทัยธานีอีกด้วย
ปัจจุบันเมืองอุทัยธานีจัดเป็นเมืองรองที่มีของดีวิถีชุมชน ซึ่งได้รับการสนับสนุนหลักจากการท่องเที่ยวแห่งประเทศไทยอย่างเป็นทางการ เพื่อสานต่อตามที่รัฐบาลได้จัดทําแนวคิด Gastronomic/Tourism 4 เสาหลักแห่งการท่องเที่ยวเชิงอาหาร ซึ่งครอบคลุมไปถึงแหล่งที่มาของวัตถุดิบ การผลิต การใช้ความคิดสร้างสรรค์ ไปจนถึงการบริโภค ผลักดันการพัฒนาอย่างยั่งยืนบนพื้นฐานของการท่องเที่ยว อนุรักษ์ ส่งเสริมเรื่องราวและการใช้วัตถุดิบท้องถิ่น เพื่อสร้างโอกาสให้เกิดการปกป้องมรดกอาหารประจําท้องถิ่นให้คงอยู่อย่างยั่งยืนต่อไป
รัฐบาลไทย-ข่าวทำเนียบรัฐบาล-ก.อุตฯ ส่งมอบดอกไม้จันทร์ เพื่อใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพุธที่ 20 กันยายน 2560
ก.อุตฯ ส่งมอบดอกไม้จันทร์ เพื่อใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงอุตสาหกรรม ส่งมอบดอกไม้จันทร์ เพื่อใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ สํานักงานเขตราชเทวี กรุงเทพฯ
วันนี้ (20 กันยายน 2560) นางสาวนิสากร จึงเจริญธรรม รองปลัดกระทรวงอุตสาหกรรม นําทีมข้าราชการและเจ้าหน้าที่กระทรวงอุตสาหกรรม ส่งมอบดอกไม้จันทน์ จํานวน 22,559 ดอก เพื่อใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมี นายธีรยุทธ ภูมิภักดิ์ ผู้อํานวยการเขตราชเทวี เป็นผู้รับมอบ ณ สํานักงานเขตราชเทวี กรุงเทพฯ
รัฐบาลไทย-ข่าวทำเนียบรัฐบาล- หวั่นเทรดวอร์สหรัฐฯ-จีน พ่นพิษ สมอ. เตรียมมาตรการรับมือสินค้าทะลักเข้าไทย
วันพุธที่ 14 สิงหาคม 2562
หวั่นเทรดวอร์สหรัฐฯ-จีน พ่นพิษ สมอ. เตรียมมาตรการรับมือสินค้าทะลักเข้าไทย
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า สมอ. เตรียมมาตรการรับมือผลกระทบจากสงครามการค้า (เทรดวอร์) ระหว่างสหรัฐฯ และจีน ที่คาดว่าจะ ยืดเยื้อยาวนาน และจะสร้างผลกระทบต่อเศรษฐกิจโลกอย่างมาก
สมอ. จับตาสถานการณ์เทรดวอร์อย่างใกล้ชิด หวั่นกระทบการค้าไทย เตรียมมาตรการรับมือ สินค้าไม่ได้มาตรฐานทะลักเข้าไทย
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า สมอ. เตรียมมาตรการรับมือผลกระทบจากสงครามการค้า (เทรดวอร์) ระหว่างสหรัฐฯ และจีน ที่คาดว่าจะ ยืดเยื้อยาวนาน และจะสร้างผลกระทบต่อเศรษฐกิจโลกอย่างมาก โดยเฉพาะประเทศในอาเซียนที่ได้รับ ผลกระทบจากการทะลักของสินค้าจากจีนเข้ามาในประเทศไทยและอาเซียน เช่น สินค้ากลุ่มเหล็ก กลุ่ม เครื่องใช้ไฟฟ้า และของเล่น ซึ่งสินค้าเหล่านี้เป็นสินค้ามาตรฐานบังคับที่ สมอ. ควบคุม และอยู่ในกลุ่มเสี่ยงที่ อาจก่อให้เกิดอันตรายกับผู้บริโภคได้
สมอ. ในฐานะหน่วยงานมาตรฐานแห่งชาติ ได้เตรียมการรับมือต่อผลกระทบดังกล่าวไว้แล้ว โดยเฝ้าจับตาการนําเข้าสินค้าดังกล่าวอย่างใกล้ชิดผ่านระบบ National Single Window (NSW) หากพบสินค้าชนิดใดมีการนําเข้าในปริมาณมากผิดปกติ จะเข้าทําการตรวจสอบอย่างเข้มงวดทันที และในกรณีสินค้านั้นยังไม่ได้มีการกําหนดให้เป็นสินค้าบังคับ หากประเมินแล้วว่าจะสร้างความเสียหายให้กับเศรษฐกิจของประเทศ ก็จะใช้กลไกของ พ.ร.บ.มาตรฐานผลิตภัณฑ์อุตสาหกรรม ที่ได้มีการแก้ไขใหม่แล้ว ประกาศให้สินค้านั้นเป็นสินค้ามาตรฐานบังคับที่ต้องถูกควบคุมทันที นอกจากนี้ จะเร่งกําหนดมาตรฐานกับสินค้าที่ยังไม่มีการกําหนดเป็นมาตรฐาน โดยหากมีความจําเป็น สมอ. อาจใช้ข้อกําหนดหรือใช้มาตรฐานที่สากลมีอยู่แล้ว มาประกาศใช้เป็นมาตรฐานได้เลย
เลขาธิการ สมอ. กล่าวเพิ่มเติมอีกว่า “สมอ. จะเพิ่มความเข้มงวดในการตรวจสอบและรับรองสินค้าที่มีผลกระทบดังกล่าว โดยจะทําการตรวจโรงงานที่เป็นแหล่งผลิตถี่มากยิ่งขึ้นและเข้มงวดขึ้น รวมทั้งติดตามความเคลื่อนไหวของนักลงทุนจากจีน ที่มาลงทุนทําสินค้าในประเทศเพื่อนบ้านแถบอาเซียน และติดตามความเคลื่อนไหวของสินค้านั้นอย่างใกล้ชิด ขณะเดียวกันก็จะพลิกวิกฤตให้เป็นโอกาส โดยจะเชิญชวนนักลงทุนจากจีนให้เข้ามาลงทุนในประเทศไทยเพิ่มมากขึ้น สําหรับในเวทีอาเซียนในฐานะที่ปีนี้ประเทศไทยเป็นประธานอาเซียน และ สมอ. เป็นผู้แทนประเทศไทยในคณะกรรมการที่ปรึกษาด้านมาตรฐานและคุณภาพของอาเซียน (ASEAN Consultative Committee for Standards and Quality – ACCSQ) ก็จะหยิบยกผลกระทบดังกล่าวหารือในการประชุม ACCSQ ที่จะมีขึ้นในเดือนพฤศจิกายน 2562 นี้ด้วย”
“สุดท้ายเป็นภารกิจที่สําคัญของ สมอ. คือ การคุ้มครองผู้บริโภคในประเทศ สมอ. จะประชาสัมพันธ์ให้ประชาชนตระหนักและรับรู้เกี่ยวกับมาตรฐาน โดยเฉพาะมาตรฐานของกลุ่มสินค้าที่มีผลกระทบดังกล่าว เพื่อให้ประชาชนได้ใช้สินค้าได้อย่างปลอดภัย” นายวันชัยฯ กล่าว
รัฐบาลไทย-ข่าวทำเนียบรัฐบาล-บีโอไอ เดินหน้าเปิดหลักสูตร TOISC รุ่น 18 ชวนนักลงทุนไทยรุกลงทุนต่างประเทศ
วันศุกร์ที่ 10 มกราคม 2563
บีโอไอ เดินหน้าเปิดหลักสูตร TOISC รุ่น 18 ชวนนักลงทุนไทยรุกลงทุนต่างประเทศ
บีโอไอ เดินหน้าเปิดหลักสูตร TOISC รุ่น 18 ชวนนักลงทุนไทยรุกลงทุนต่างประเทศ
บีโอไอ เดินหน้าเปิดหลักสูตร TOISC รุ่น 18 ชวนนักลงทุนไทยรุกลงทุนต่างประเทศ
บีโอไอ เตรียมเปิดหลักสูตร “สร้างนักลงทุนไทยในต่างประเทศ (TOISC)” รุ่น 18 เดือนมีนาคมนี้ ดึงนักลงทุนไทยศึกษาลู่ทางการลงทุนในต่างประเทศ โดยเฉพาะในกลุ่มประเทศ CLMVI และเอเชียใต้ พร้อมจัดกิจกรรมจับคู่ธุรกิจ หนุนสร้างเครือข่ายขยายการลงทุนต่างแดน
นายพัลลภ บุญศิริ ผู้อํานวยการกองส่งเสริมการลงทุนไทยในต่างประเทศ สํานักงานคณะกรรมการส่งเสริมการลงทุน (บีโอไอ) เปิดเผยว่า ปัจจุบันมีนักลงทุนไทยจํานวนมาก ให้ความสนใจในการออกไปศึกษาลู่ทางการลงทุนในต่างประเทศ โดยเฉพาะในกลุ่มประเทศ CLMVI ซึ่งประกอบด้วยประเทศกัมพูชา สปป.ลาว เมียนมา เวียดนาม และอินโดนีเซีย รวมไปถึงกลุ่มประเทศในเอเชียใต้ เช่น อินเดีย บังคลาเทศ และศรีลังกา เป็นต้น เนื่องจากเศรษฐกิจในกลุ่มประเทศเหล่านี้มีการขยายตัวมากขึ้น
"อุตสาหกรรมหลักที่นักลงทุนไทยไปลงทุนในต่างประเทศมากที่สุด ได้แก่ อุตสาหกรรมก่อสร้าง รองลงมาคืออุตสาหกรรมเกษตรและแปรรูปสินค้าเกษตร อุตสาหกรรมพลังงานและพลังงานทดแทนตามลําดับ โดยมีการลงทุนในเวียดนามและกัมพูชามากเป็นอันดับหนึ่ง รองลงมาคือเมียนมา และ สปป.ลาว ตามลําดับ” นายพัลลภกล่าว
ทั้งนี้ กองส่งเสริมการลงทุนไทยในต่างประเทศ โดยศูนย์พัฒนาการลงทุนไทยในต่างประเทศ (Thailand Overseas Investment Support Center : TOISC) ได้เปิดอบรมหลักสูตร “สร้างนักลงทุนไทยในต่างประเทศ” ไปแล้วจํานวน 17 รุ่น โดยมีวัตถุประสงค์หลักเพื่อให้ความรู้ในการดําเนินธุรกิจ และสร้างนักลงทุนไทยรุ่นใหม่ให้พร้อมออกไปลงทุนในต่างประเทศ ปัจจุบันมีผู้ผ่านการฝึกอบรมแล้วกว่า 600 ราย
สําหรับการเปิดอบรมหลักสูตร “สร้างนักลงทุนไทยในต่างประเทศ (TOISC)” รุ่นที่ 18 จะเปิดรับสมัครในเดือนมีนาคม 2563 โดยมีการอบรมไม่น้อยกว่า 60 ชั่วโมง โครงสร้างหลักสูตรจะเน้นกลยุทธ์และกระบวนการที่จําเป็นในการลงทุน การบริหารจัดการ รวมถึงการนําผลกําไรกลับมายังประเทศ โดยมีวิทยากรที่มีประสบการณ์ด้านการทําธุรกิจในต่างประเทศ ร่วมบรรยายตอบข้อซักถามและปัญหาต่างๆ
นอกจากนี้ จะมีการจัดกิจกรรมเพื่อสร้างความสัมพันธ์ระหว่างนักลงทุน และการเดินทางไปศึกษาลู่ทางการลงทุนในต่างประเทศอย่างน้อย 1 ประเทศ ได้แก่ อินโดนีเซีย ปากีสถาน บังคลาเทศ เวียดนาม และจีนตอนใต้ ซึ่งผู้เข้าอบรมจะมีโอกาสได้พบปะกับหน่วยงานรัฐและเอกชน และร่วมกิจกรรมจับคู่ธุรกิจระหว่างผู้เข้าอบรมกับนักลงทุนท้องถิ่นในประเทศนั้นๆ ซึ่งที่ผ่านมาได้มีการติดต่อประสานงานและทําธุรกิจร่วมกับนักลงทุนท้องถิ่นอย่างต่อเนื่อง เช่น การซื้อวัตถุดิบระหว่างกัน การทําตลาดร่วมกัน เป็นต้น
“ในช่วงแรกนักลงทุนที่เข้าร่วมอบรมหลักสูตร สร้างนักลงทุนไทยในต่างประเทศนั้น จะเป็นผู้ประกอบการ SMEs ที่มีศักยภาพเป็นส่วนใหญ่ แต่ปัจจุบันได้เปิดโอกาสให้ตัวแทนจากบริษัทขนาดใหญ่เข้าร่วมอบรมได้ โดยธุรกิจของผู้เข้าร่วมอบรมที่ไปลงทุนในประเทศ CLMVI นั้นค่อนข้างหลากหลาย ทั้งในรูปแบบเทรดดิ้งหรือการซื้อมาขายไป ธุรกิจที่ปรึกษาการออกแบบทางวิศวกรรม ธุรกิจดิจิทัล โลจิสติกส์ สิ่งทอ อาหารแปรรูปและอาหารแช่แข็ง เป็นต้น” นายพัลลภกล่าว
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษหัวข้อ “การพัฒนาเศรษฐกิจดิจิทัล”
วันศุกร์ที่ 21 กันยายน 2561
รมว.ดิจิทัลฯ ปาฐกถาพิเศษหัวข้อ “การพัฒนาเศรษฐกิจดิจิทัล”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษ ภายใต้หัวข้อ “การพัฒนาเศรษฐกิจดิจิทัล” ในงานนิทรรศการนานาชาติ “Digital Thailand Big Bang 2018” เมื่อวันที่ 20 กันยายน 2561 ณ อาคารชาเลนเจอร์ ฮอลล์ 1-3 ศูนย์แสดงสินค้าและการประชุมอิมแพ็ค เมืองทองธานี โดย รมว.กระทรวงดิจิทัลฯ ได้กล่าวถึงแผนการพัฒนาเศรษฐกิจและสังคมด้วยการใช้เทคโนโลยีดิจิทัลของกระทรวงฯ ซึ่งดําเนินการภายใต้ 6 ยุทธศาสตร์หลัก ได้แก่ 1) ยุทธศาสตร์ด้านความมั่นคง 2) ยุทธศาสตร์ด้านการสร้างความสามารถในการแข่งขัน 3) ยุทธศาสตร์ด้านการพัฒนาและเสริมสร้างศักยภาพทรัพยากรมนุษย์ 4) ยุทธศาสตร์ด้านการสร้างโอกาสและความเสมอภาคทางสังคม 5) ยุทธศาสตร์ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม และ 6) ยุทธศาสตร์ด้านการปรับสมดุลและพัฒนาระบบบริหารจัดการภาครัฐ นอกจากนี้ ยังมีการพัฒนาต่อยอดการยกกระดับโครงสร้างพื้นฐานในการขับเคลื่อนเศรษฐกิจของประเทศ อาทิ โครงการ “เน็ตประชารัฐ” รวมถึงโครงการอื่นๆ ที่ดําเนินการติดตั้งโครงข่ายอินเทอร์เน็ตความเร็วสูง ซึ่งกําลังจะติดตั้งครบทุกหมู่บ้านทั่วประเทศภายในต้นปีหน้า ผนวกกับโครงการร้านค้าดิจิทัลชุมชน (Point of Sale : PoS) ที่จะดําเนินการเชื่อมโยงต่อยอดซึ่งกันและกัน ผลักดันประโยชน์ต่อประชาชนในแต่ละชุมชนทั่วประเทศ ให้สามารถสร้างรายได้จากการขายสินค้าและบริการในชุมชน ยกระดับเศรษฐกิจชุมชนได้อย่างเป็นรูปธรรมและยั่งยืน ทั้งนี้ ยังมีในส่วนของการผลักดันการส่งเสริมพัฒนาเขตส่งเสริมอุตสาหกรรมและนวัตกรรมดิจิทัล (Digital Park Thailand : EECd) ในพื้นที่ระเบียงเศรษฐกิจพิเศษภาคตะวันออก (EEC) เพื่อทําให้พื้นที่ดังกล่าวเป็นศูนย์รวมของการพัฒนานวัตกรรมด้านดิจิทัล นําไปสู่การเป็นศูนย์กลางด้านดิจิทัลของภูมิภาคอาเซียน (ASEAN Digital Hub) ในอนาคต
**************************
รัฐบาลไทย-ข่าวทำเนียบรัฐบาล-วิธีเตรียมตัวก่อนเดินทางด้วยเครื่องบิน
วันอาทิตย์ที่ 3 พฤษภาคม 2563
วิธีเตรียมตัวก่อนเดินทางด้วยเครื่องบิน
มีวิธีดังนี้
-ตรวจเช็กอุณหภูมิร่างกาย
-เว้นระยะห่าง
-สวมหน้ากากอนามัย
-ปฏิบัติตามเจ้าหน้าที่
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ลงพื้นที่ตรวจราชการและติดตามการเตรียมการจัดทำน้ำอภิเษก  พร้อมมอบนโยบายการดำเนินงานของกระทรวงมหาดไทยให้แก่ผู้ว่าราชการจังหวัดภาคกลางและภาคตะวันออก
วันศุกร์ที่ 15 มีนาคม 2562
รัฐมนตรีว่าการกระทรวงมหาดไทย ลงพื้นที่ตรวจราชการและติดตามการเตรียมการจัดทําน้ําอภิเษก  พร้อมมอบนโยบายการดําเนินงานของกระทรวงมหาดไทยให้แก่ผู้ว่าราชการจังหวัดภาคกลางและภาคตะวันออก
รัฐมนตรีว่าการกระทรวงมหาดไทย ลงพื้นที่ตรวจราชการและติดตามการเตรียมการจัดทําน้ําอภิเษก พร้อมมอบนโยบายการดําเนินงานของกระทรวงมหาดไทยให้แก่ผู้ว่าราชการจังหวัดภาคกลางและภาคตะวันออก
วันนี้ (15 มี.ค. 62) เวลา 14.00 น. ที่ห้องประชุมขุนแผน ชั้น 4 ศาลากลางจังหวัดสุพรรณบุรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมหารือข้อราชการพร้อมมอบนโยบายให้กับผู้ว่าราชการจังหวัดภาคกลาง และภาคตะวันออก รวม 25 จังหวัด โดยมี นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย ผู้ว่าราชการจังหวัดภาคกลางและภาคตะวันออก รวม 25 จังหวัด และหัวหน้าส่วนราชการในพื้นที่ ร่วมประชุมหารือ
รัฐมนตรีว่าการกระทรวงมหาดไทย กล่าวว่า ในวันนี้เป็นการติดตามงานโดยเฉพาะอย่างยิ่งพิธีบรมราชาภิเษกที่กระทรวงมหาดไทยได้มอบหมายให้รับผิดชอบในเรื่องการจัดทําน้ําอภิเษก รวมทั้งเรื่องนโยบายอื่นๆ ของกระทรวงมหาดไทยโดยในเรื่องการจัดทําน้ําอภิเษกนั้น ได้เดินทางไปตรวจติดตามมาแล้ว 2 ภาค คือ ภาคตะวันออกเฉียงเหนือ จํานวน 20 จังหวัด และภาคใต้ จํานวน 14 จังหวัด ทําให้ได้รับทราบข้อมูลความคืบหน้าในการเตรียมงานการจัดเตรียมน้ําอภิเษกของจังหวัดหลายเรื่อง ดังนั้นขอให้ผู้ว่าฯ กําหนดเวลาในการดําเนินการ ดังนี้ โดยในช่วงกลางเดือนมีนาคมนี้ ขอให้ดําเนินการงานทางกายภาพ เช่น การปรับภูมิทัศน์ การเตรียมการในเรื่องแหล่งน้ํา การพลีกรรมตักน้ํา และสิ่งก่อสร้างอื่นๆ บริเวณโดยรอบแหล่งน้ํา เช่น เต็นท์ ซุ้มรอบบริเวณ ให้แล้วเสร็จ และระยะเวลาที่เหลือให้เป็นการซักซ้อมขั้นตอนและพิธีการต่างๆ ให้เกิดความเรียบร้อย สมพระเกียรติ
จากนั้น ผู้ว่าราชการจังหวัดภาคกลางและภาคตะวันออกจํานวน 25 จังหวัดได้รายงานการจัดเตรียมแหล่งน้ําและสถานที่ที่เป็นสถานที่ประกอบพิธี โดยทุกจังหวัดได้รายงานการเตรียมความพร้อมของการเตรียมแหล่งน้ําศักดิ์สิทธิ์ ทั้งด้านพิธีพลีกรรมตักน้ํา และด้านพิธีทําน้ําอภิเษก เป็นต้น
ท้ายสุด รัฐมนตรีว่าการกระทรวงมหาดไทย ได้ติดตามการดําเนินงานเรื่องอื่นๆ เช่น การเตรียมการป้องกันและแก้ไขปัญหาภัยแล้งปี 2562 การฟื้นฟูและพัฒนาลําน้ําคู คลองเพื่อสิ่งแวดล้อมและคุณภาพชีวิตของประชาชน โครงการจิตอาสาพระราชทาน การเตรียมความพร้อมการเลือกตั้งสมาชิกสภาผู้แทนราษฎร การป้องกันและแก้ไขปัญหายาเสพติด การบริหารจัดการขยะมูลฝอยและการแก้ไขปัญหาน้ําเสีย การสร้างการรับรู้สู่ชุมชน และการเตรียมการป้องกันและลดอุบัติเหตุทางถนน เป็นต้น
รัฐบาลไทย-ข่าวทำเนียบรัฐบาล-กระทรวงเกษตรฯ ชู “ข้าวสังข์หยดเมืองพัทลุง” ขึ้นทะเบียน GI ในEU
วันอังคารที่ 18 เมษายน 2560
กระทรวงเกษตรฯ ชู “ข้าวสังข์หยดเมืองพัทลุง” ขึ้นทะเบียน GI ในEU
กระทรวงเกษตรฯ ชู “ข้าวสังข์หยดเมืองพัทลุง” ขึ้นทะเบียน GI ในEU ปูทางโอกาสข้าวไทยสู่อินเตอร์
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า สหภาพยุโรปได้ประกาศขึ้นทะเบียนข้าวสังข์หยดเมืองพัทลุงเป็นสินค้าสิ่งบ่งชี้ทางภูมิศาสตร์ (GI) ในสหภาพยุโรป (EU) นับเป็นสินค้าข้าวลําดับที่ 2 ที่ได้รับการรับรองต่อจากข้าวหอมมะลิทุ่งกุลาร้องไห้ นอกจากจะเป็นการยอมรับคุณภาพของสินค้า ชื่อเสียงป้องกันการปลอมปน และลอกเลียนแบบแล้ว ยังเป็นการขยายโอกาสของผู้ผลิตและส่งออกข้าวสังข์หยดเมืองพัทลุงในการทําตลาดในต่างประเทศให้เป็นที่รู้จักมากยิ่งขึ้น ซึ่งก่อนหน้านี้กรมการข้าวได้นําข้าวสังข์หยดเมืองพัทลุงร่วมกับข้าวตลาดเฉพาะชนิดพันธุ์อื่นๆ ไปร่วมโปรโมทและประชาสัมพันธ์แก่ผู้บริโภคในต่างประเทศ พบว่ามีกระแสตอบรับค่อนข้างดี เนื่องจากเป็นข้าวที่มีสีสวย โภชนาการสูง และเมื่อได้รับการขึ้นทะเบียน GI จาก EU แล้ว หากมีการจัดกิจกรรมโปรโมทเชื่อมโยงแหล่งผลิตเพื่อให้ผู้บริโภครู้จักมากยิ่งขึ้น โดยเชื่อมโยงกับแหล่งผลิตในเชิงการท่องเที่ยวเพื่อสร้างการจดจําและประทับใจแก่กลุ่มผู้บริโภค ก็จะยิ่งทําให้สินค้าข้าว GI จาก EU นี้เป็นที่รู้จักแก่ผู้บริโภคในต่างประเทศมากยิ่งขึ้นอีก
นายอนันต์ สุวรรณรัตน์ อธิบดีกรมการข้าว กล่าวเพิ่มเติมว่า “ข้าวสังข์หยดเมืองพัทลุง” เป็นข้าวเฉพาะเมื่อได้รับการรับรอง GI จาก สหภาพยุโรปก็จะเป็นอีกช่องทางหนึ่งในการพัฒนาสินค้าข้าวไทยสู่ความสําเร็จ ทั้งในด้านคุณภาพสินค้า ต้องปลูกในพื้นที่ต้นกําเนิดเพื่อรักษาคุณภาพและคงอัตลักษณ์ของข้าวให้มีความเฉพาะถิ่น ผลผลิตต่อปีจึงมีจํากัดและต้องอาศัยขั้นตอนการผลิตที่ละเอียดอ่อนเพื่อรักษาคุณภาพ ราคาจึงสูงกว่าข้าวโดยทั่วไปและคุณประโยชน์ของสินค้าที่พิเศษกว่า เช่น เป็นข้าวที่มีโภชนาการสูง เพื่อตอบสนองต่อความต้องการของผู้บริโภคกลุ่มที่มีกําลังซื้อสูงช่วยยกระดับคุณภาพชีวิตของเกษตรกรไทยให้ผลิตข้าวด้วยความปลอดภัยและมีรายได้ที่มั่นคงยิ่งขึ้น” นายอนันต์กล่าวต่อและว่า
สําหรับข้าวสังข์หยด เป็นข้าวพื้นเมืองที่อยู่คู่เมืองพัทลุงมานับร้อยปี เมื่อหุงแล้วมีความเหนียว นุ่ม ย่อยง่าย เหมาะกับผู้สูงอายุมีสารต้านอนุมูลอิสระช่วยชะลอความชราและลดความเสี่ยงในการเป็นโรคต่างๆ เช่น โรคหัวใจ โรคมะเร็ง โรคระบบภูมิคุ้มกันทํางานผิดปกติ มีวิตามินบี ช่วยป้องกันโรคเหน็บชา มีปริมาณไนอะซินสูงช่วยในการทํางานของระบบประสาทและผิวหนัง แต่ในช่วงหนึ่งเกือบสูญพันธุ์ จนกระทั่งได้รับการพัฒนาปรับปรุงพันธุ์ให้บริสุทธิ์โดยศูนย์วิจัยข้าวพัทลุงและส่งเสริมให้ชาวนาได้หันมาปลูกข้าวสังข์หยดรับประทานในครัวเรือนและเพื่อการค้าจนเป็นที่นิยมในปัจจุบัน และขื้นทะเบียนเป็นข้าว GI สังข์หยดเมืองพัทลุงพันธุ์แรกของไทย เมื่อ 23 มิถุนายน 2549 อธิบดีกรมการข้าว กล่าว
...............................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“พาณิชย์” สรุปผลการจับกุมสินค้าอุปโภคบริโภคและเวชภัณฑ์ เผยจับผู้กระทำความผิดจำหน่ายหน้ากากอนามัยแพงเกินจริงได้อีก 2 ราย เป็นการจำหน่ายผ่านแอปพลิเคชันไลน์ 1 ราย
วันอังคารที่ 7 เมษายน 2563
“พาณิชย์” สรุปผลการจับกุมสินค้าอุปโภคบริโภคและเวชภัณฑ์ เผยจับผู้กระทําความผิดจําหน่ายหน้ากากอนามัยแพงเกินจริงได้อีก 2 ราย เป็นการจําหน่ายผ่านแอปพลิเคชันไลน์ 1 ราย
และร้านค้าทั่วไป 1 ร้าน มียอดรวมจับกุมทั้งสิ้น 267 ราย ส่วนไข่ไก่ไม่พบผู้กระทําผิด หลังสถานการณ์เข้าสู่ภาวะปกติแล้ว  (ประจําวันที่ 7 เมษายน 2563)
นางลลิดา จิวะนันทประวัติ รองโฆษกกระทรวงพาณิชย์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ว่า เมื่อวันที่ 6 เม.ย. 2563 ที่ผ่านมา กระทรวงพาณิชย์ ได้ร่วมกับหน่วยงานที่เกี่ยวข้องดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ. 2542 โดยสามารถจับกุมผู้กระทําความผิดกรณีหน้ากากอนามัยและเจลแอลกอฮอล์ได้อีก 2 ราย แบ่งเป็นกรุงเทพฯ 1 ราย เป็นการจับกุมผู้จําหน่ายสินค้าทางแอปพลิเคชันไลน์ 1 ราย ในเขตประเวศ กรุงเทพฯ จําหน่ายหน้ากากอนามัย กล่องละ 50 ชิ้น ราคากล่องละ 750 บาท เฉลี่ยชิ้นละ 15 บาท โดยเป็นสินค้านําเข้าจากจีน มีปริมาณ 5,500 ชิ้น และไม่ได้แจ้งปริมาณ ราคาจําหน่ายต่อคณะกรรมการกลางว่าด้วยราคาสินค้าและบริการ (กกร.) จึงได้แจ้งข้อหาตาม มาตรา 25 (5) ไม่แจ้งราคาต้นทุนการซื้อขาย และสต๊อก และข้อหาตามมาตรา 29 ค้ากําไรเกินควร
ส่วนในต่างจังหวัดจับกุมได้ 1 ราย เป็นการกระทําความผิดจําหน่ายหน้ากากอนามัยแพงเกินราคาสมควร (มาตรา 29) ที่อําเภอโนนสัง จังหวัดหนองบัวลําภู โดยทําการล่อซื้อจับกุมร้านค้า พบจําหน่ายในราคากล่องละ 750 บาท เฉลี่ยชิ้นละ 15 ได้แจ้งข้อหาตามมาตรา 29 ค้ากําไรเกินควร ทําให้สถิติการจับกุมผู้กระทําความผิดกรณีหน้ากากอนามัย เจลแอลกอฮอล์และแอลกอฮอล์ เพิ่มขึ้นเป็น 267 ราย แยกเป็นกรุงเทพฯ 132 ราย และต่างจังหวัด 135 ราย
สําหรับโทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ. 2542 ข้อหาขายเกินราคาควบคุม มาตรา 25 (1) และมาตรา 25 (5) ไม่แจ้งต้นทุนซื้อ ขาย สต๊อก มีโทษจําคุกไม่เกิน 5 ปี ปรับ ไม่เกิน 1 แสนบาท หรือทั้งจําทั้งปรับ ข้อหาไม่ปิดป้ายแสดงราคาขาย มาตรา 28 มีอัตราโทษปรับไม่เกิน 1 หมื่นบาท ข้อหาขายแพงเกินสมควร (มาตรา 29) มีอัตราโทษจําคุก ไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
ทางด้านการจับกุมผู้กระทําความผิดจําหน่ายไข่ไก่เกินราคาทั่วประเทศ ณ วันที่ 6 เม.ย. 2563 ไม่พบผู้กระทําความผิดเพิ่ม ทําให้มียอดรวมการจับกุมทั่วประเทศอยู่ที่ 26 รายคงเดิม เพราะขณะนี้ สถานการณ์ได้กลับเข้าสู่ภาวะปกติ ทั้งการผลิต การกระจายไข่ไก่ และการจําหน่าย
“หากประชาชนพบเห็นการกักตุนสินค้าหรือค้ากําไรเกินควร ขอให้ร้องเรียนได้ที่สายด่วนกรมการค้าภายใน 1569 และในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด จะมีการเข้าไปตรวจสอบและดําเนินการตามกฎหมายกับผู้กระทําความผิดทันที”นางลลิดากล่าว
รัฐบาลไทย-ข่าวทำเนียบรัฐบาล-นรม.ย้ำไม่ติดใจผลโพลล์ของสถาบันพระปกเกล้า แนะใช้ความระมัดระวังในการนำเสนอ เสี่ยงทำคนสับสนยกย่องการทุจริตผิดกฎหมายเป็นสิ่งดี
วันอาทิตย์ที่ 10 กันยายน 2560
นรม.ย้ําไม่ติดใจผลโพลล์ของสถาบันพระปกเกล้า แนะใช้ความระมัดระวังในการนําเสนอ เสี่ยงทําคนสับสนยกย่องการทุจริตผิดกฎหมายเป็นสิ่งดี
นรม.ย้ําไม่ติดใจผลโพลล์ของสถาบันพระปกเกล้า แนะใช้ความระมัดระวังในการนําเสนอ เสี่ยงทําคนสับสนยกย่องการทุจริตผิดกฎหมายเป็นสิ่งดี แจงข้อมูลคนละเวลาและสถานการณ์เปรียบเทียบกันไม่ได้
วันนี้ (9 กันยายน 2560) พลโท สรรเสริญ แก้วกําเนิด เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงผลสํารวจความเห็นของประชาชนต่อความเชื่อมั่นในตัวนายกรัฐมนตรีในช่วงระยะเวลา 15 ปีที่ผ่านมา ซึ่งจัดทําโดยสถาบันพระปกเกล้า ว่า ส่วนตัวไม่ได้ติดใจหรือไม่พอใจผลคะแนนจากโพลล์ครั้งนี้ เพียงแต่เห็นว่าการนําเอาผลสํารวจที่รวมอดีตนายกรัฐมนตรีที่มีความผิดและอยู่ระหว่างหลบหนีมานําเสนอเผยแพร่แก่สาธารณะ อาจไม่เหมาะสมนัก เพราะอาจทําให้ประชาชนเกิดความสับสน และเห็นว่าการทําผิดกฎหมาย ทุจริตคอร์รัปชัน เป็นเรื่องที่ยอมรับได้
“นายกฯ เห็นว่า การนําเสนอข้อมูลบางเรื่องอาจต้องใช้ความระมัดระวัง เพราะสุ่มเสี่ยงที่จะเกิดความเข้าใจหรือความขัดแย้งในสังคมได้ พร้อมทั้งได้ฝากให้สติกับพี่น้องประชาชนในการเลือกรับข่าวสารด้วยว่า ควรอ่านและศึกษารายละเอียดของข่าวให้ชัดเจน ไม่อ่านหรือตีความเฉพาะแค่เพียงพาดหัวข่าวแต่อย่างเดียว”
อย่างไรก็ตาม สถาบันพระปกเกล้าได้ออกมาชี้แจงแล้วว่า การนําเสนอรายงานผลสํารวจความคิดเห็นความเชื่อมั่นนายกรัฐมนตรี ไม่ได้มีการเปรียบเทียบความเชื่อมั่นต่อนายกรัฐมนตรีแต่ละคน แต่มีผู้นําไปเปรียบเทียบกันเอง เพราะในทางปฏิบัติแล้วไม่สามารถนําไปเปรียบเทียบกันได้ เนื่องจากเกิดขึ้นคนละช่วงเวลาและคนละสถานการณ์ นอกจากนี้ ในรายงานยังมีข้อมูลของนายกรัฐมนตรีคนอื่นด้วย ไม่ใช่มีเพียงแค่ 2 คน เท่านั้น